
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1522 

11 Οκτωβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση Κανονισμού λειτουργίας του Ν.Π.Δ.Δ "Δημο¬ 
τικός Παιδικός Σταθμός Σπετσών". 1 

Έγκριση του ΟΈ.Υ. του Ν.Π.Δ.Δ "ΔΗΜΟΤΙΚΟΣ ΠΑΙΔΙ¬ 
ΚΟΣ ΣΤΑΘΜΟΣ ΣΠΕΤΣΩΝ". 2 


ΑΠΟΦΑΣΕΙ Σ 

Αριθ. 07/ΔΤΑ/14112 (1) 

Έγκριση Κανονισμού λειτουργίας του Ν.Π.Δ.Δ "Δημοτικός 
Παιδικός Σταθμός Σπετσών". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 26 του Π.Δ. 410/1995 όπως 
αντικαταστάθηκε με το άρθρο 12 του Ν. 2880/2001 πρό¬ 
γραμμα "ΠΟΛΙΤΕΙΑ". 

2. Τις διατάξεις του άρθρου 9 του Ν. 2503/1997 (ΦΕΚ 
107/1997 τ. Α') Δ/ση Οργάνωση της Περιφέρειας. 

3. Τις διατάξεις του άρθρου 203 του Π.Δ. 410/1995. 

4. Τηνυπ’ αριθμ. 16065/17.4.2002 κοινή υπουργική από¬ 
φαση των Υφυπουργών Εσωτερικών Δημ. Δ/σης και 
Αποκ/σης και Υγείας και Πρόνοιας (ΦΕΚ 497/2002 τ.Β') 
"Περί πρότυπου Κανονισμού Λειτ. Δημ. και Κοιν. Νομ. 
Προσώπων Δ.Δ. Παιδικών και Βρεφ/κών Σταθμών". 

5. Την υπ’ αριθμ. 07/ΔΤΑ/19306/03/2004 απόφασή μας 
"περί έγκρισης του ΟΈ.Υ. του Ν.Π.Δ.Δ "Δημοτικός Παιδι¬ 
κός Σταθμός Σπετσών". 

6. Την υπ’ αριθμ. οικ. 16978/2003 απόφαση του Γεν. 
Γραμ/τέα Περιφέρειας Αττικής (ΦΕΚ 1693/18.11.2003 τ. 
Β') "Περί μεταβίβασης αρμοδιοτήτων". 

7. Την υπ’ αριθμ. 245/2003 απόφαση του Δημοτικού 
Συμβουλίου Σπετσών, αποφασίζουμε: 

Εγκρίνουμε τον Κανονισμό λειτουργίας του Ν.Π.Δ.Δ 
"Δημοτικός Παιδικός Σταθμός Σπετσών" ως εξής : 

Αρθρο 1 

Έκταση εφαρμογής κανονισμού 

1. Ο Κανονισμός αυτός αποτελεί πλαίσιο λειτουργίας 
των Παιδικών και Βρεφονηπιακών Σταθμών που μεταβιβά¬ 


ζονται σε Δήμους και Κοινότητες σύμφωναμετο άρθρο 12 
του Ν. 2880/2001 (ΦΕΚ 9 τ. Α'/1.1.2001) και λειτουργούν ως 
Νομικά πρόσωπα του άρθρου 203 του Π.Δ. 410/1995 (Δη¬ 
μοτικός και Κοινοτικός Κώδικας) όπως ισχύει. 

Αρθρο 2 

Σκοπός Παιδικών και Βρεφονηπιακών Σταθμών 

Οι Παιδικοί και Βρεφονηπιακοί Σταθμοί που είναι κυ¬ 
ρίαρχα χώρος αγωγής και ασφαλούς διαμονής για παιδιά 
προσχολικής ηλικίας σκοπό έχουν. 

- Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

- Να βοηθούντα παιδιά να αναπτυχθούν ολόπλευρα σω¬ 
ματικά, νοητικά, συναισθηματικά και κοινωνικά, 

- Να εξαλείφουν κατά το δυνατόν τις διαφορές που τυ¬ 
χόν προκύπτουν από το Πολιτιστικό οικονομικό και μορ¬ 
φωτικό επίπεδο των γονέων τους. 

- Να εξυπηρετούν τους γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

- Να βοηθούν τα παιδιά προσχολικής ηλικίας για την 
ομαλή μετάβασή τους από το οικογενειακό στο σχολικό 
περιβάλλον. 

- Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τις συνθήκες υγιεινής 
και ασφάλειας. 

Άρθρο 3 

Όργανα Διοίκησης 

1. Το Νομικό Πρόσωπο του άρθρου 1 του παρόντος δι- 
οικείται από το Διοικητικό Συ μβούλιο που αποτελείται από 
πέντε (5) μέλη τα οποία μαζί με τους αναπληρωτές τους 
ορίζονται από το Δημοτικό Συμβούλιο. 

2. Μέλη του Διοικητικού Συμβουλίου είναι Δημοτικοί 
Σύμβουλοι, δημότες, ή κάτοικοι που έχουν ανάλογη επαγ¬ 
γελματική και κοινωνική δράση ή ειδικές γνώσεις ανάλο¬ 
γα με το σκοπό του Νομικού Προσώπου. Στο Διοικητικό 
Συμβούλιο μετέχουν και εκπρόσωποι των γονέων των παι¬ 
διών που φιλοξενούνται στο Νομικό Πρόσωπο όπως επί¬ 
σης εκπρόσωποιτων εργαζομένων σε αυτό, οι οποίοι ορί¬ 
ζονται κατά τις διατάξεις του άρθρου 4 του παρόντος. 

3. Τα Νομικά Πρόσωπα του παρόντος κανονισμού και οι 
πράξεις του Διοικητικού Συμβουλίου υπάγονται στην επο- 

τττεία του Ο.Τ.Α που τους συνέστησε εφαρμοζόμενων 
αναλογικά των διατάξεων του Π.Δ. 410/1995. 

4. Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου. Λήγει πάντοτε με την εγκατάσταση του νέου 
Διοικητικού Συμβουλίου. 

Πρόεδρος του Διοικητικού Συμβουλίου του Νομικού 
Προσώπου είναι ο Δήμαρχος ή άλλο μέλος αιρετό ή μη 
που ορίζεται απ’αυτόν. 

Ως Αντιπρόεδρος εκλέγεται από το Διοικητικό Συμβού¬ 
λιο του Νομικού Προσώπου ένα από τα μέλη του. 

Άρθρο 4 

Συμμετοχή γονέων και εκπροσώπων των εργαζομένων 

1. Στο Διοικητικό Συμβούλιο του Νομικού προσώπου με¬ 
τέχει ένας εκπρόσωπος των γονέων των φίλο ξένο υμένων 
παιδιών στους Παιδικούς Σταθμούς που καλύπτει το Νο¬ 
μικό Πρόσωπο ο οποίος υποδεικνύεται με τον αναπληρω¬ 
τή του από το σύλλογο γονέων και κηδεμόνων. 

2. Στο Διοικητικό Συμβούλιο του Νομικού Προσώπου 
επίσης μετέχει ένας εκπρόσωπος των εργαζομένων που 
υποδεικνύεται μαζί με τον αναπληρωτή του από ειδική συ¬ 
νέλευση στην οποία παίρνει μέρος το σύνολο των εργα¬ 
ζομένων στο Νομικό Πρόσωπο. 

Άρθρο 5 

Αρμοδιότητες Διοικητικού Συμβουλίου -Συνεδριάσεις 

1. Το Διοικητικό Συμβούλιο του Νομικού Προσώπου κα¬ 
τευθύνει τη δράση αυτού για την εκπλήρωση της απο¬ 
στολής του, διοικεί και διαχειρίζεται την περιουσία και 
τους πόρους του Νομικού προσώπου, εγκρίνει και υπο¬ 
βάλλει τον ετήσιο προϋπολογισμό, απολογισμό και ισο¬ 
λογισμό, εκπονεί επενδυτικά προγράμματα ανάπτυξης 
τωνδραστηριοτήτωντου Νομικού προσώπου και ενγένει 
αποφασίζει για κάθε θέμα που είναι αρμόδιο από το Νόμο 
και τον παρόντα Κανονισμό. 

2. Το Διοικητικό Συμβούλιο συνεδριάζει τακτικά μια φο¬ 
ρά το μήνα ή συχνότερα εφόσον αυτό κριθεί αναγκαίο 
από τον Πρόεδρο ή το ένα τρίτο των μελών του 

Στην τελευταία αυτή περίπτωση ο Πρόεδρος ή κωλυο- 
μένου αυτού ο Αντιπρόεδρος υποχρεούται να συγκαλέ- 
σειτο Διοικητικό Συμβούλιο σε συνεδρίαση εντός έξι ημε¬ 
ρών από την υποβολή της σχετικής αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον 
Αντιπρόεδρο με γραπτή πρόσκληση στην οποία αναγρά¬ 
φονται ο τόπος, ο χρόνος και τα θέματα της ημερήσιας 
διάταξης της συνεδρίασης. Η πρόσκληση επιδίδεται 
στους συμβούλους τρεις (3) τουλάχιστον ολόκληρες ημέ¬ 
ρες πριν από τη μέρα που ορίζεται η συνεδρίαση. Η πρό¬ 
σκληση κοινοποιείται και στον οικείο Ο.Τ.Α. 

4. Μέλη του Διοικητικού Συμβουλίου που αδυνατούν να 
συμμετάσχουν στην Συνεδρίαση υποχρεούνται να ενημε¬ 
ρώσουν άμεσα την Γραμματεία του Δ.Σ. με ευθύνη της 
οποίας ειδοποιούνται τα αντίστοιχα αναπληρωματικά μέ¬ 
λη προκειμένου να παρευρεθούν στην συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη την οποία κα¬ 
ταρτίζει ο Πρόεδρος. Στην ημερήσια διάταξη περιλαμβά¬ 
νονται και θέματα που τυχόν έχουν ζητήσει μέλη του Δ.Σ 
πριν από την κατάρτιση της ημερήσιας διάταξης. Συζήτη¬ 
ση και λήψη απόφασης σε θέμα μη προβλεπόμενο στην 


ημερήσια διάταξη μπορεί να γίνει μόνο σε εξαιρετικές πε¬ 
ριπτώσεις και εφόσον συμφωνεί στην διενέργεια της συ¬ 
ζήτησης η απόλυτη πλειοψηφία του συνολικού αριθμού 
των μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία των πα¬ 
ρόντων μελώντου. 

Σε περίπτωση ισοψηφίας επικρατεί η ψήφος του Προέ¬ 
δρου του Δ.Σ. Η άρνηση ψήφου ή η αποχή από την ψηφο¬ 
φορία λογίζεται ως αρνητική ψήφος. 

Η ψηφοφορία ενεργείται φανερά εκτός από τις περι¬ 
πτώσεις που ο νόμος ρητά ορίζει να είναι μυστική και δεν 
επιτρέπεται διακοπή ψηφοφορίας για να δικαιολογήσει ο 
σύμβουλος την ψήφο του, παρά μόνο μετά την ψηφοφο¬ 
ρία με δήλωσή του. 

7. Κατά τις συνεδριάσεις του Δ.Σ. τηρούνται πρακτικά 
στα οποία καταχωρούνται υποχρεωτικά οι γνώμες της 
πλειοψηφίας και της μειοψηφίας. Τα πρακτικά κάθε συνε¬ 
δρίασης προσυπογράφονται υποχρεωτικά απ’ όλα τα πα¬ 
ρόντα μέλη. 

8. Οι αποφάσεις του Δ.Σ. είναι εκτελεστές από τη λήψη 
του και κοινοποιούνται άμεσα στον οικείο Ο.Τ.Α και όπου 
αλλού από το νόμο ορίζεται. 

Άρθρο 6 

Αρμοδιότητες Προέδρου του Διοικητικού Συμβουλίου 

1.0 Πρόεδροςτου Δ.Σ έχειτις ακόλουθες αρμοδιότητες: 

α. Επιμελείται της εκτέλεσης των αποφάσεων του Δ.Σ. 

β. Συγκαλεί σε συνεδρίαση το Δ.Σ και εισηγείται τα θέ¬ 
ματα που είναι για συζήτηση. 

γ. Παρακολουθεί και κατευθύνει τη λειτουργία του Νο¬ 
μικού Προσώπου σύμφωνα με τις αποφάσεις του Δ.Σ. και 
τις κατευθύνσεις του Ο.Τ.Α που έχει συστήσει το Νομικό 
Πρόσωπο. 

δ. Προϊσταται των υπηρεσιών του Νομικού Προσώπου 
εκδίδει τις πράξεις που αφορούν το προσωπικό του και εί¬ 
ναι πειθαρχικά προϊστάμενος αυτού. 

ε. Εγκρίνει την ενέργεια δαπανών που έχουν αποφασι- 
σθεί από το Δ.Σ. και εκδίδει τα χρηματικά εντάλματα πλη¬ 
ρωμών του Νομικού Προσώπου. 

στ. Εκπροσωπείτο Νομικό Πρόσωπο σε κάθε δικαστή¬ 
ριο και δημόσια αρχή και υπογράφει τα έγγραφα και τις 
συμβάσεις του Νομικού Προσώπου. 

ζ. Αποφασίζει για τη λήψη εκτάκτων μέτρων και υπο¬ 
βάλλει τις σχετικές αποφάσεις στο Δ.Σ. 

2. Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Δ.Σ. 

Άρθρο 7 

Δικαίωμα εγγραφής και εγγραφή παιδιών 

1. Δικαίωμα εγγραφής στους Παιδικούς Σταθμούς 
έχουν όλα τα παιδιά σύμφωνα με τις ειδικές προβλέψεις 
του παρόντος άρθρου, απαγορευμένης απολύτως της 
εγγραφής παιδιών εφόσον και για όσο διάστημα πάσχουν 
από μεταδοτικά νοσήματα. Παιδιά που πάσχουν από σω¬ 
ματικές ή ψυχικές παθήσεις εγγράφονται στο Σταθμό 
εφόσον υπάρχει πιστοποίηση ειδικού γιατρού Κρατικού 
Νοσηλευτικού Ιδρύματος ή Ασφαλιστικού οργανισμού 
ότι τούτο είναι ωφέλιμο για το παιδί, ότι δεν υπάρχει πρό¬ 
βλημα φιλοξενίας του παιδιού στο Σταθμό και εφόσον ο 
Σταθμός διαθέτει την αναγκαία υποδομή. 

2. Τα εγγραφόμενα στους Παιδικούς Σταθμούς παιδιά 

προέρχονται κατά κύριο λόγο από την περιοχή που 
εδρεύει ο Ο.Τ,Α. στον οποίο ανήκουν αυτοί, χωρίς να απο¬ 
κλείεται και η εγγραφή παιδιού που διαμένει σε όμορη πε¬ 
ριοχή και η εγγραφή είναι εφικτή λόγω ύπαρξης κενής θέ¬ 
σης ή με την εγγραφή εξυπηρετείται ιδιαίτερα οξυμένη 
κοινωνική ανάγκη των γονέων ,η οποία αιτιολογείται ειδι¬ 
κά στη σχετική απόφαση του Δ.Σ. 

3. Κατά την εγγραφή επιλέγονται τα παιδιά εργαζομέ¬ 
νων γονέων και παιδιά Οικονομικά αδυνάτων οικογενειών 
προτιμωμένων εκείνων που έχουν ανάγκη Φροντίδας από 
διάφορα κοινωνικά αίτια (όπως π.χ παιδιά ορφανά από 
δύο ή ένα γονέα, παιδιά αγάμων μητέρων, διαζευγμένων 
ή σε διάσταση γονέων παιδιά που προέρχονται από γο¬ 
νείς με σωματική ή πνευματική αναπηρία, πολυτέκνων οι¬ 
κογενειών κ.λ.π.) 

Το Δ.Σ. του Νομικού Προσώπου με αιτιολογημένη από¬ 
φαση του μπορεί να εξειδικεύει τα κριτήρια αυτά καθιε¬ 
ρώνοντας τη μοριοποίησή τους. 

4. Για την εγγραφή των παιδιών στους Παιδικούς Βρε¬ 
φονηπιακούς Σταθμούς απαιτούνται τα εξής Δικαιολογη- 
τικά: 

α. Αίτηση - συμπληρωμένο ερωτηματολόγιο της μητέ¬ 
ρας ή του πατέρα ή του κηδεμόνα του παιδιού. 

β. Ληξιαρχική πράξη γέννησης του παιδιού. 

γ. Βεβαίωση εργοδότη ότι και οι δύο γονείς είναι εργα¬ 
ζόμενοι ή πρόκειται να εργασθούν εντός μηνάς από την 
υποβολή της αίτησης εγγραφής με προσδιορισμό του 
ύψους των αποδοχών τους και επικυρωμένο φωτοαντί¬ 
γραφο βιβλιαρίου ενσήμων των γονέων προκειμένου για 
τους εργαζομένους στον ιδιωτικό τομέα. 

δ. Βεβαίωση γιατρού για την καλή σωματική και πνευ¬ 
ματική υγεία του παιδιού καθώς και πρωτότυπο του βι¬ 
βλιαρίου υγείας με τα εμβόλια που προβλέπονται κάθε 
φορά ανάλογα με την ηλικία του παιδιού. Επίσης πρό¬ 
σφατα αποτελέσματα φυματοαντίδρασης. 

ε. Αντίγραφο της δήλωσης φορολογίας εισοδήματος 
του τρέχοντος οικ. έτους και αντίγραφο εκκαθαριστικού 
σημειώματος. 

στ. Υπεύθυνη Δήλωση για την οικογενειακή κατάσταση 
των γονέων του παιδιού. 

ζ. Κάθε άλλο δικαιολογητικό που το Δ.Σ. θεωρεί απα¬ 
ραίτητο. 

η. Για την εγγραφή παιδιών αλλοδαπών γονέων στο 
Σταθμό εκτός των προηγουμένων δικαιολογητικών απα¬ 
ραίτητη προϋπόθεση είναι και η άδεια νόμιμης παραμο¬ 
νής στη χώρα μας, όπως αυτή αποδεικνύεται απότις ισχύ- 
ουσες κάθε φορά διατάξεις. 

5. Οι αιτήσεις εγγραφής υποβάλλονται από 15 Ιουνίου 
μέχρι 30 Ιουνίου κάθε έτους και σε όλη τη διάρκεια του 
έτους εφόσον υπάρχουν κενές θέσεις. 

Εντός του μηνάς Ιουλίου συνέρχεται το Δ.Σ. και αφού 
προβεί σε καταρχήν εξέταση των αιτήσεων συγκροτεί ει¬ 
δική επιτροπή επιλογής στην οποία μετέχει και το παιδα¬ 
γωγικό προσωπικό. 

Η επιτροπή επιλογής συντάσει έκθεση προς το Δ.Σ το 
οποίο σε ειδική Συνεδρίασή του αποφασίζει για την επι¬ 
λογή των φιλοξενουμένων παιδιών η οποία αναρτάται στο 
οικείο Δημοτικό κατάστημα. 

6. Το Δ.Σ. του Νομικού προσώπου μπορεί να εγγράφει 
παιδιά πέρα από τη δυναμικότητα του Παιδικού Σταθμού 
και μέχρι ποσοστού 20% επ’αυτής εφόσον υπηρετεί το 
προβλεπόμενο από τις διατάξεις προσωπικό και υπάρ¬ 
χουν οι απαραίτητοι χώροι. 


Τα παιδιά του προσωπικού του Νομικού Προσώπου γί¬ 
νονται δεκτά πέραν της δυναμικότητας υπολογιζόμενα 
στο ποσοστό 10% εφόσον τηρούν τις νομικές προϋποθέ¬ 
σεις. 

Γ ια την επανεγγραφή απαιτούνται όλα τα παραπάνω δι- 
καιολογητικά πλην της ληξιαρχικής πράξης γέννησης του 
παιδιού. 

Άρθρο 8 

Διακοπή φιλοξενίας 

1. Η διακοπή φιλοξενίας των παιδιών από τον Παιδικό 
Σταθμό των Νομικών Προσώπων ενεργείται πάντοτε με 
απόφαση του Δ.Στου Νομικού Προσώπου και εφόσον συ¬ 
ντρέχουν οι πιο κάτω περιπτώσεις : 

α. Όταν το ζητήσουν με αίτησή τους οι γονείς ή οι κηδε¬ 
μόνες των παιδιών. 

β. Όταν εμφανισθούν σοβαρά προβλήματα στη συμπε¬ 
ριφορά ή στην υγεία των παιδιών που δεν μπορούν να 
αντιμετωπισθούν από το σταθμό και μετά από προηγού¬ 
μενη επικοινωνία με τους γονείς και ειδικό γιατρό. 

γ. Όταν δεν καταβάλλεται από τους γονείς η οικονομική 
τους συμμετοχή εφόσον αυτή προβλέπεται για χρονικό 
διάστημα πέραν των 2 μηνών χωρίς να υπάρχει σοβαρός 
προς τούτο λόγος και αφού πρώτα ειδοποιηθούν αυτοί 
που καταβάλλουν το οφειλόμενο ποσό. 

δ. Όταν κατ’ εξακολούθηση και παρά τις σχετικές έγ¬ 
γραφες ειδοποιήσεις στους γονείς, αυτοί δεν συμμορ¬ 
φώνονται με το πρόγραμμα και τους όρους λειτουργίας 
του Σταθμού. 

ε. Όταν κατ’εξακολούθηση και πέραν του ενός (1) μη¬ 
νάς (συνεχόμενα) απουσιάζουν αδικαιολόγητα από το 
Σταθμό. 

Άρθρο 9 

Πόροι του Νομικού Προσώπου 

Το Διοικητικό Συμβούλιο του Νομικού Προσώπου μετά 
από πλήρως τεκμηριωμένη σύμφωνη γνώμη του οικείου 
Ο.Τ.Α. και η οποία θα είναι σύμφωνα με τον κοινωνικό χα¬ 
ρακτήρα των παρεχομένων υπηρεσιών, μπορεί να ορίζει 
κριτήρια επιβολής μηνιαίας οικονομικής εισφοράς (τρο¬ 
φεία) στις οικογένειες των φιλοξενουμένων παιδιών, σύμ¬ 
φωνα με την οικονομική τους δυνατότητα. 

Στην περίπτωση επιβολής οικονομικής εισφοράς αυτή 
πρέπει να γνωστοποιείται με ανάρτηση πριν την έναρξη 
του χρονικού διαστήματος υποβολής των αιτήσεων για 
εγγραφή. Με την ίδια απόφαση του το Δ.Σ. ορίζει τις πε¬ 
ριπτώσεις των οικογενειών που μπορούν να απαλλαγούν 
από την καταβολή της οικονομικής εισφοράς ή που θα κα¬ 
ταβάλλουν αυτή μειωμένη. 

Άρθρο 10 
Μεταφορά παιδιών 

1. Σε περίπτωση που μεταφέρονται παιδιά στους Σταθ¬ 
μούς με μεταφορικό μέσο που αυτός διαθέτει το Δ.Σ. λαμ¬ 
βάνει όλα τα αναγκαία μέσα για την τήρηση των προδια¬ 
γραφών ασφαλούς μεταφοράς. 

2. Προκειμένου για μεταφορά βρεφώντο Δ.Σ μπορεί να 
αναθέσει σε ειδικό συνοδό και σε μέλη του παιδαγωγικού 
προσωπικού την εκ περιτροπής συνοδεία τους, μέσα στο 
ωράριο εργασίας τους. 

3. Το κόστος μεταφοράς των παιδιών καθορίζεται με 
απόφαση του Δ.Σ. του Νομικού Προσώπου και μπορεί να 

καλυφθεί με πρόσθετη εισφορά των γονέων ανάλογα με 
την οικονομική δυνατότητα και είναι ανεξάρτητη από την 
οικονομική εισφορά του παρόντος κανονισμού. 

Άρθρο 11 

Λειτουργία Σταθμών 

1. Η λειτουργία των Παιδικών Σταθμών αρχίζει την 1η 
Σεπτεμβρίου και λήγει την 31η Ιουλίου του επόμενου 
έτους , επί πέντε ημέρες δηλαδή από Δευτέρα έως Πα¬ 
ρασκευή. 

2. Σε περιοχές που η απασχόληση των εργαζομένων μη¬ 
τέρων κορυφώνεται κατά τη θερινή περίοδο ο παιδικός 
Σταθμός μπορεί να λειτουργεί το μήνα Αύγουστο και να 
διακόπτει την λειτουργία του συνολικά ένα μήνα κατά τη 
διάρκεια των μηνών Ιουνίου - Ιουλίου. 

3. Οι Σταθμοί δεν λειτουργούν από 24 Δεκεμβρίου μέχρι 
της 5ης Ιανουάριου καθώς και από τη Μεγάλη Πέμπτη μέ¬ 
χρι και την Κυριακή του Θωμά. 

Οι Σταθμοί επίσης διακόπτουν την λειτουργία τους κα¬ 
τά τις επίσημες αργίες των Δημοσίων Υπηρεσιών καθώς 
και του πολιούχου του Δήμου, ή του εορτασμού Εθνικού 
τοπικού γεγονότος. 

4. Η λειτουργία των Σταθμών αρχίζει από την 7.00 ώρα 
και λήγει την 16.00 ώρα. 

Άρθρο 12 

Συγκρότηση Σταθμών σε τμήματα 

1. Κάθε Νηπιακός Σταθμός πρέπει να συγκροτείται: 

α) Από τμήματα νηπίων 2,5 ετών έως 3,5 ετών. 

β) Από τμήματα νηπίων 3,5 ετών έως 4,5 ετών 

γ) Από τμήματα νηπίων 4,5 ετών έως 6 ετών. 

2. Κάθε τμήμα Παιδικού Σταθμού εξυπηρετεί έως 25 
παιδιά με μία παιδαγωγό και μία βοηθό και σε κάθε περί¬ 
πτωση με το παιδαγωγικό προσωπικό που προβλέπεται 
κάθε φορά από τις ισχύουσες διατάξεις που ρυθμίζουντα 
της αναλογίας παιδαγωγικού προσωπικού και παιδιών. 

Άρθρο 13 

Ιατρική παρακολούθηση 

1. Η παρακολούθηση της υγείας των παιδιών, αποτελεί 
παράλληλη υποχρέωση προς την αντίστοιχη οικογενεια¬ 
κή, του Νομικού Προσώπου και ενεργείται από παιδίατρο 
είτε του Εθνικού Συστήματος Υγείας, είτε από συνεργάτη 
του Νομικού Προσώπου ο οποίος επισκέπτεται αυτόν μια 
φορά την εβδομάδα. 

2. Για κάθε παιδί τηρείται φάκελος υγείας που ενημε¬ 
ρώνεται από τον γιατρό. 

3. Μια φορά το μήνα καλούνται οι γονείς σε ενημερωτι¬ 
κές συγκεντρώσεις σχετικά με θέματα υγιεινής των παι¬ 
διών, 

4. Η περιφρούρηση της υγείας του παιδιού αποτελεί 
επίσης υποχρέωση και του λοιπού προσωπικού του Σταθ¬ 
μού το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών. 

Το προσωπικό των Σταθμών υποβάλλεται κάθε τρεις (3) 
μήνες σε προληπτικό έλεγχο, εφοδιάζεται δε με ειδικό 
ατομικό βιβλιάριο υγείας που θεωρείται από την Αρμόδια 
Υγειονομική υπηρεσία. 


Άρθρο 14 

Ημερήσια απασχόληση παιδιών 

1. Στους Παιδικούς Σταθμούς εφαρμόζεται ημερήσιο 
πρόγραμμα δημιουργικής Απασχόλησης που εξασφαλί¬ 
ζει την αρμονική ψυχοσωματική ανάπτυξη. 

Στα πλαίσια του προγράμματος αυτού, τα παιδιά προ¬ 
σεγγίζονται με μέσο τη στοργή το διάλογο, την επεξήγη¬ 
ση και την εμπιστοσύνη. Ρητά απαγορεύεται στο προσω¬ 
πικό των Σταθμών η καταναγκαστική επιβολή απόψεων ή 
η επιβολή σωματικής τιμωρίας, παραβίαση δετής απαγό¬ 
ρευσης αυτής αποτελεί σοβαρότατο πειθαρχικό παρά¬ 
πτωμα. 

Βάση του ημερήσιου προγράμματος απασχόλησης εί¬ 
ναι η κοινωνικοποίηση και ομαλή συναναστροφή των παι¬ 
διών μεταξύ τους ,η ενίσχυση της εξελικτικής τους πορεί¬ 
ας και η εμπέδωση κλίματος ελευθερίας και ασφάλειας. 

2. Το ημερήσιο πρόγραμμα είναι ευέλικτο, τηρούνται 
όμως ορισμένα βασικά χρονικά σημεία αυτού όπως προ¬ 
σέλευση, αναχώρηση των παιδιών, ώρες φαγητού, δια¬ 
λείμματος ανάπαυσης. Ενδεικτικά το πρόγραμμα απα¬ 
σχόλησης των παιδιών είναι: 

7.00 π.μ. - 9.00 π.μ. Υποδοχή των παιδιών. 

Ο παιδαγωγός προτρέπει και ενθαρρύνει τα παιδιά να 
ενσωματωθούν σε ομάδες παιχνιδιού ή απασχόλησης 
στις "παιδαγωγικές γωνιές δραστηριοτήτων" συμβολικού 
χαρακτήρα, στις γωνιές γνώσεων (βιβλίου κ.λ.π.) ή τους 
προτείνει απασχόληση με το οικοδομικό -κατασκευαστι¬ 
κό ή άλλο παιδαγωγικό υλικό. 

Προετοιμασία των παιδιών για πρωινό (ομάδες στην 
τουαλέτα για ατομική υγιεινή, ετοιμασία τραπεζαρίας). 
Συνεχίζεται η υποδοχή και γίνεται συζήτηση: συναισθη¬ 
ματικές ανταλλαγές μεταξύ των παιδιών και του παιδα¬ 
γωγού. 

9.00 π.μ. - 9.30 π.μ. Πρωινό. Τα παιδιά με ομάδες εργα¬ 
σίας συμμετέχουν στο σερβίρισμα και στην τακτοποίηση 
της τραπεζαρίας. 

9.30 π.μ. -10.00 π.μ. Ο παιδαγωγός προγραμματίζει και 
συζητά με τα παιδιά τις δραστηριότητες της ημέρας. 
Μουσικές - ρυθμικές δραστηριότητες, ασκήσεις χώρου 

10.00 π.μ. -11.00 π.μ. Παράλληλα ή μεμονωμένα εργα¬ 
στήρια ζωγραφικής κολλητικής, κουκλοθεάτρου, θεατρι¬ 
κού παιχνιδιού, νερού, πηλού, κηπουρικής, μαγειρικής, 
οικολογικού πειραματισμού κ.λ.π.ή παιδαγωγικές δρα¬ 
στηριότητες του ίδιου χαρακτήρα. 

11.00 π.μ. -12.00 π.μ. Διάλειμμα των παιδιών διάρκειας 
γύρω στα 30'. 

Προετοιμασία για το μεσημεριανό (ατομική υγιεινή), 
ελεύθερη απασχόληση στις γωνιές, ή ομαδικά παιχνίδια 
στηντάξη και στην αυλή, ψυχοκινητικές Δραστηριότητες. 
Προανάγνωση, Προγραφή, Προαρίθμηση. 

12.00 π.μ. -13.00 π.μ. Μεσημεριανό φαγητό. Τα παιδιά 
με ομάδες εργασίας συμμετέχουν στο σερβίρισμα και την 
τακτοποίηση της τραπεζαρίας. 

Ατομική υγιεινή μετά το φαγητό. 

13.00π.μ. -13.30π.μ. Σταδιακή αναχώρησητωνπαιδιών 
που φεύγουν νωρίς. 

Ήσυχες δραστηριότητες (άκουσμα μουσικής, αφήγη¬ 
ση παραμυθιού, Τραγούδι, διάβασμα βιβλίου.) Δραστη¬ 
ριότητες στις γωνιές γνώσεων και Πληροφόρησης, παι¬ 
χνίδια με το λόγο, προαναγνωστικές ασκήσεις, παιχνίδια 
για την εξέλιξη της αντιλληπτικής ικανότητας των παι¬ 
διών. Παντομίμα. Αυτοσχεδιασμοί, φαντασία. 

13.30 π.μ. -15 π.μ. Ανάπαυση. 

15.00 π.μ. - 15.45 π.μ. Απογευματινό, ελεύθερη απα¬ 
σχόληση, τακτοποίηση των τάξεων, αναχώρηση. 

Το παραπάνω πρόγραμμα προσαρμόζεται στις ιδιαιτε¬ 
ρότητες κάθε επιμέρους Ηλικίας. 

Άρθρο 15 
Διατροφή παιδιών 

1. Στα νήπια κάθε σταθμού παρέχεται η απαραίτητη 
ποιοτικά και ποσοτικά τροφή (πρωινό και μεσημεριανό 
κάθε μέρα). Ως βάση για το ποσοτολόγιο τροφίμων και δι¬ 
αιτολογίου λαμβάνεται το κατ’αρχήν διαλαμβανόμενο 
στην υπ’αριθ. Γ/2 α οικ. 4108 Απόφαση Υπουργού Υγείας 
Πρόνοιας και Κοινωνικών Ασφαλίσεων (ΦΕΚ546τ.Β'). 

2. Το πρόγραμμα διατροφής αναρτάται σε εμφανές ση¬ 
μείο του σταθμού και ενημερώνονται σχετικά οι γονείς. 
Ιδιαίτερη μέριμνα λαμβάνεται για χορήγηση στα παιδιά 
νωπών φρούτων και λαχανικών, νωπού κρέατος και ψα¬ 
ριών, Γαλακτομικών προϊόντων κ.λ.π. σε επαρκείς για τις 
ανάγκες ποσότητες όπως επίσης και η μη χορήγηση ει¬ 
δών διατροφής που περιέχουν συντηρητικές, χρωστικές, 
τεχνικά γλυκαντικές κ.λ.π. ουσίες. 

Άρθρο 16 
Προσωπικό 

Η πλήρωση των κενών θέσεων του Ο.Ε.Υ. του νομικού 
Προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στους 
Ο.Τ.Α Α' βαθμού. 

Τα ειδικότερα τυπικά προσόντα διορισμού του προσω¬ 
πικού του Νομικού Προσώπου είναι τα προβλεπόμενα 
από τα 37 α/1987, 22/1990 και 50/2001 Προεδρικά Δια¬ 
τάγματα (ΦΕΚ11 Α/1987,7/Α/1990,39/Α/2001) όπως ισχύ¬ 
ουν κάθε φορά. 

Άρθρο 17 

Γ ενικά καθήκοντα προσωπικού 

Το προσωπικό των Παιδικών Σταθμών είναι υποχρεωμέ¬ 
νο να συμβάλλει με όλες τις δυνάμεις του στην εύρυθμη 
λειτουργία τους να καλλιεργεί και να αναπτύσσει περαι¬ 
τέρω τις γνώσεις του παρακολουθώντας τις επιστημονι¬ 
κές εξελίξεις και γενικά να εκτελεί τα καθήκοντα που του 
ανατέθηκαν ευσυνείδητα. 

Άρθρο 18 

Ειδικά καθήκοντα και αρμοδιότητες προσωπικού 

Ενδεικτικά τα καθήκοντα του προσωπικού του Νομικού 
Προσώπου προσδιορίζονται ως εξής: 

1. Παιδαγωγικό προσωπικό : 

α) Φροντίζει για τη σωστή ψυχοσωματική και ψυχοκινη¬ 
τική εξέλιξη των παιδιών με εξατομίκευση του ημερησίου 
προγράμματος ανάλογα με την ηλικία τους και τις ανά¬ 
γκες τους. Απασχολεί τα παιδιά σύμφωνα με το ημερήσιο 
πρόγραμμα απασχόλησης. 

β) Εισηγείταιτις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κ.λ.π.) 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί την διατρο¬ 
φή και την καθαριότητά τους ενθαρρύνοντας την αυτοε¬ 
ξυπηρέτησή τους. 


δ) Ενημερώνει τους αρμόδιους και τον Παιδίατρο για 
κάθε ύποπτο σχετικά με την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως για τις καθυστερήσεις παιδιών στην προσέλευ¬ 
σή τους είτε στις απουσίες. 

στ) Λόγω της άμεσης επαφής του με τα παιδιά προσφέ¬ 
ρει σε αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκο¬ 
ντας συνεχώς να δημιουργήσουν σε αυτά ικανότητα συ¬ 
γκέντρωσης, ενέργειας, εμπιστοσύνη στον εαυτό τους 
και στις προσωπικές δυνατότητές τους. Σε καμιά περί¬ 
πτωση και για οποιοδήποτε λόγο δεν επιτρέπεται η κακή 
μεταχείριση των παιδιών (εκφοβισμός, σωματική ποινή.) 

ζ) Ενημερώνει μία φορά το μήνα τους γονείς για τη γε¬ 
νική, σφαιρική εξέλιξη του παιδιού τους και διατηρεί αρ¬ 
μονική σχέση με αυτούς. 

2. Βοηθός Παιδαγωγού : 

Βοηθάει το προσωπικό της προηγούμενης παραγρά¬ 
φου σε όλα τα καθήκοντα σύμφωνα με τις οδηγίες που 
παίρνει απ’ αυτό. Σε περίπτωση απουσίας του προσωπι¬ 
κού της προηγούμενης παραγράφου αντικαθιστά αυτό 
απευθυνόμενη στον υπεύθυνο του Σταθμού για βοήθεια 
και υποστήριξη. 

3. Η κοινωνική Λειτουργός: 

Συμβάλλει στην πρόληψη ή αντιμετώπιση προβλημά¬ 
των των παιδιών και των Οικογενειών τους εφόσον στην 
τελευταία περίπτωση αυτό ζητηθεί ή είναι εκ των πραγ¬ 
μάτων αναγκαίο. Πραγματοποιεί τις κοινωνικές έρευνες 
σε συνεργασία με το παιδαγωγικό προσωπικό με το οποίο 
βρίσκεται σε συνεχή επαφή. Συνεργάζεται με τον παιδία¬ 
τρο του Σταθμού. 

4. Η Μαγείρισσα ή Μάγειρας : 

α) Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή του φαγητού, σύμφωνα με το 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού 
εισηγούμενη/ος κάθε σχετικό μέτρο. 

β) Παραλαμβάνει καθημερινά από τον διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ) Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενη/ος 
για κάθε απώλεια ή αδικαιολόγητη καταστροφή. 

δ) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

5. Το Προσωπικό Καθαριότητας -βοηθητικών εργασιών: 
Εκτελεί τις εργασίες καθαριότητας των εσωτερικών και 

εξωτερικών χώρων καθώς και κάθε άλλη βοηθητική εργα¬ 
σία που του ανατίθεται από τον υπεύθυνο του Σταθμού. 
Χρησιμοποιεί υλικά καθαριότητας που παραλαμβάνει 
από τον Διαχειριστή με Υπηρεσιακό σημείωμα. 

6. Ο Παιδίατρος: 

Ο παιδίατρος που συμβάλλεται με το Σταθμό με σύμβα¬ 
ση έργου έχει τις ακόλουθες υποχρεώσεις: 

α) Εξετάζει κατά διαστήματα και κατ’ ελάχιστο όριο μια 
φορά την εβδομάδα όλα τα παιδιά του Σταθμού και πα¬ 
ρακολουθεί την ανάπτυξή τους σημειώνοντας τις παρα¬ 
τηρήσεις του στην ατομική καρτέλα κάθε παιδιού 
β) Παρακολουθεί συνεργαζόμενος με τον /την κοινωνι¬ 
κή Λειτουργό και τον Ψυχολόγο την ψυχοσωματική υγεία 
και ανάπτυξη των παιδιών. 

γ) Εισηγείται για την δυνατότητα επιστροφής στο Σταθ- 

μό παιδιού που απούσιασε από σοβαρή ασθένεια με βάση 
το ιατρικό πιστοποιητικό που προσκομίζεται από τους γο¬ 
νείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για την 
υγιεινή των παιδιών και την υγειονομική κατάσταση του 
Σταθμού. Διατηρεί στο Σταθμό πρόχειρο φαρμακείο και 
για οποιοδήποτε έκτακτο περιστατικό σπεύδει για την πα¬ 
ροχή των υπηρεσιών του. 

7. Ο Οδηγός: 

Επιλαμβάνεται για την ασφαλή μεταφορά των φιλοξε- 
νουμένων παιδιών προς και από το Σταθμό, είναι υπεύθυ¬ 
νος για την καλή συντήρηση και καθαριότητα του αυτοκι¬ 
νήτου και οφείλει να τηρεί σχολαστικά τον κώδικα οδικής 
κυκλοφορίας και τους όρους ασφαλούς μεταφοράς των 
παιδιών. Εκτελεί εξωτερικές εργασίες του Νομικού Προ¬ 
σώπου στο μεσοδιάστημα των μεταφορών. 

8. Διοικητικό - Οικονομικό 

Την Διοικητική και οικονομική εργασία του Νομικού 
Προσώπου ασκεί ο Διοικητικός υπάλληλος και εάν δεν 
υπάρχει τα καθήκοντα αυτά ασκεί ο Προϊστάμενος του 
Τμήματος Διοικητικού - Οικονομικού ή ο οριζόμενος 
Υπάλληλος σύμφωνα με το άρθρο 109 του Ν. 1188/1981 
όπως ισχύει κάθε φορά. 

Ο ανωτέρω υπάλληλος ασκείτο ακόλουθα καθήκοντα: 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά για την καλή φύλαξη, συντήρηση και διάθεσή 
τους καθώς καιτην λοιπή εν γένει περιουσία του Σταθμού 
σύμφωνα με τις εκάστοτε αποφάσεις του Δ.Σ. 

β) Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει τις ισχύουσες διατά¬ 
ξεις τυχόν πρόσθετες αμοιβές (υπερωρίες κ.λ.π.) που 
προκύπτουν. 

γ) Τηρεί άλατα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

δ) Η Ταμειακή διαχείριση του Νομικού Προσώπου 
ασκείται από την ειδική ταμιακή υπηρεσία του Δήμου ή 
την αντίστοιχη Δ.Ο.Υ. που ασκεί την διαχείριση του Δή¬ 
μου. 

ε) Είναι υπεύθυνος για την τήρηση γενικά των λογαρια¬ 
σμών του Νομικού Προσώπου τη συγκέντρωση των πα¬ 
ραστατικών στοιχείων, όλων των δικαιολογητικών ει¬ 
σπράξεων και πληρωμών έτσι ώστε να είναι ευχερής ο 
έλεγχος των εξόδων σε οποιοδήποτε χρόνο. 

στ) Συνεργάζεται με τον προϊστάμενο του Νομικού προ¬ 
σώπου για την κατάρτιση του Προϋπολογισμού, του Απο¬ 
λογισμού και του Ισολογισμού εισηγούμενος εγκαίρως 
τυχόν αναμόρφωσή του. 

ζ) Εκτελεί κάθε άλλη εργασία διοίκησης και διαχείρισης 
που του ανατίθεται. 

Άρθρο 19 

Ειδικοί κανόνες για το προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Διοικητικού Συμβουλίου και είναι ανάλογες με το 
ωράριο εργασίας και τις ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. Εφόσον συντρέχουν 
ιδιαίτερα σοβαροί προσωπικοί ή υπηρεσιακοί λόγοι επι¬ 
τρέπεται ολιγόωρη απομάκρυνση του υπαλλήλου, μετά 
από ειδική άδεια του Προϊσταμένου. 


3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται άμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση στο προσωπικό φαγητού σε 
χρήμα ή σε είδος ή η χωριστή παρασκευή φαγητού για το 
προσωπικό. 

Άρθρο 20 

Προϋπολογισμός - Διαχείριση - Έργα - Προμήθειες 

1. Ο Προϋπολογισμός εσόδων και εξόδων των Νομικών 
Προσώπων του παρόντος Κανονισμού προσδιορίζει τα 
έσοδα και καθορίζει τα όρια των εξόδων για κάθε Οικονο¬ 
μικό έτος, το οποίο αρχίζει την 1η Ιανουάριου και λήγει 
την 31η Δεκεμβρίου κάθε έτους. 

2. Ο Προϋπολογισμός εγκρίνεται από το Διοικητικό 
Συμβούλιο του Νομικού Προσώπου και για τη λήψη της 
σχετικής απόφασης απαιτείται γνώμη του Συμβουλίου 
του Ο.Τ.Α. που έχει συστήσει το Νομικό Πρόσωπο με ανά¬ 
λογη εφαρμογή όλων των σχετικών με τις εγκρίσεις προ¬ 
ϋπολογισμού διατάξεων. 

3. Οι διατάξεις που ισχύουν για του Δήμους σχετικά με 
τον προϋπολογισμό, τον Απολογισμό, την ταμειακή υπη¬ 
ρεσία, τα δάνεια την περιουσία καιτην εν γένει διαχείριση 
εφαρμόζεται και στο Νομικό Πρόσωπο του παρόντος κα¬ 
νονισμού. 

4. Για τα έργα και τις μελέτες έργων του Νομικού προ¬ 
σώπου του παρόντος Κανονισμού εκτελούνται σύμφωνα 
με τις ισχύουσες διατάξεις περί έργων και μελετών Ορ¬ 
γανισμού Τοπικής Αυτοδιοίκησης. 

5. Οιπρομήθειεςτου Νομικού Προσώπου του παρόντος 
κανονισμού εκτελούνται σύμφωνα με τις ισχύουσες δια¬ 
τάξεις περί προμηθειών των Ο.Τ.Α. 

6. Κατά την εκτέλεση του προϋπολογισμού στην διάρ¬ 
κεια του οικονομικού έτους το Διοικητικό Συμβούλιο του 
Νομικού Προσώπου έχει ιδιαίτερη υποχρέωση να μερι¬ 
μνά για την κάλυψη των δαπανών που αποσκοπούν στη 
βασική εκπλήρωση του σκοπού του Νομικού Προσώπου 
και να ενεργείτην εν γένει διαχείριση με πιστή τήρηση των 
διατάξεων που προβλέπονται από την ισχύουσα νομοθε¬ 
σία. 

Άρθρο 21 

Κάθε θέμα που αναφέρεται στη λειτουργία των Παιδι¬ 
κών Βρεφονηπιακών Σταθμών και δεν περιλαμβάνεται 
στον παρόντα κανονισμό ρυθμίζεται με Απόφαση του Δι¬ 
οικητικού Συμβουλίου του Νομικού Προσώπου. 

Από την απόφαση αυτή δεν προκαλείται δαπάνη εις βά¬ 
ρος του προϋπολογισμού του Ν.Π.Δ.Δ. "Δημοτικός Παιδι¬ 
κός Σταθμός Σπετσών". 

(Απόφαση Δ/νσης Τοπ. Αυτ/σης και Δ/σης Ν. Πειραιά 
07/ΔΤΑ/14112/2004) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

Αριθ. 07/ΔΤΑ/19306/03 (2) 

Έγκριση του Ο.Ε.Υ. του Ν.Π.Δ.Δ "ΔΗΜΟΤΙΚΟΣ 
ΠΑΙΔΙΚΟΣ ΣΤΑΘΜΟΣ ΣΠΕΤΣΩΝ". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 26 του Π.Δ. 410/1995 όπως 
αντικαταστάθηκε με το άρθρο 12 του Ν. 2880/2001 πρό¬ 
γραμμα "ΠΟΛΙΤΕΙΑ". 

2. Τις διατάξεις του άρθρου 203 του Π.Δ. 410/1995. 

3. Τις διάταξειςτων άρθρων 9 και 12 του Ν. 2503/1997 
"Διοίκηση Οργάνωση της Περιφέρειας". 

4. Την υπ’ αριθμ. οικ. 16978/12.11.2003 (ΦΕΚ 1693τ. Β') 
απόφαση του Γεν. Γραμ. Περιφέρειας Αττικής περί μετα¬ 
βίβασης αρμοδιοτήτων. 

5. Τις διατάξεις του Ν. 1586/1986. 

6. Τις διατάξεις του Π.Δ. 37 Α/1987 και 22/1990. 

7. Τις διατάξεις του άρθρου 12 του Ν. 1188/1981, όπως 
συμπληρώθηκαν με το άρθρο 26 του Ν. 1832/1982 και 
αντικαταστάθηκαν με την παρ. 5 του άρθρου 8 του Ν. 
2307/1995. 

8. Τις διατάξεις των Νόμων α) Ν. 2130/1994 β) Ν. 2190/ 
1994 καιγ) Ν. 2218/1994. 

9. Την υπ’ αριθμ. ΔΙΚΠ.Ρ/Φ2/3210/1-4-4-86 εγκύκλιο Υπ. 
Προεδρίας της Κυβερνήσεως και γενική διαταγή 59 με 
αριθμ. 53560/6-8-86 Υπ. Εσωτερικών. 

10. Την υπ’ αριθμ. 187/2003 απόφαση του Δημοτικού 
Συμβουλίου Σπετσών, με την οποία εγκρίθηκε ο Ο.Ε.Υτου 
Ν.Π.Δ.Δ "ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΣΠΕΤΣΩΝ". 

11. Τη σύμφωνη γνωμοδότηση του Υπηρεσιακού Συμ¬ 
βουλίου προσωπικού Ο.Τ.Α. που διατυπώθηκε στο 5/2003 
πρακτικό αυτού, αποφασίζουμε: 

Εγκρίνουμε την τροποποίηση του Ο.Ε.Υ του Ν.Π.Δ.Δ 
"ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΣΠΕΤΣΩΝ" ως εξής : 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Διεύθυνσης ανάλογα με τη δυναμι¬ 
κότητα του Σταθμού, σύμφωνα με τη συστατική πράξη 
προσαρμογήςτου. 

Η Διεύθυνση Παιδικού Βρεφονηπιακού Σταθμού αποτε- 
λείται από τα εξής τμήματα: 

Α) Τμήμα Προσχολικής Αγωγής 

Β) Τμήμα Διοικητικού-Οικονομικού 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει .συντονίζει και κατευθύνει το 
παιδαγωγικό έργο το υ Σταθ μο ύ και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 


Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

- τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

-τοπαιδαγωγικό υλικό καιτονπάσης φύσεως εξοπλισμό 

- τις απαραίτητες εργασίες για την επισκευή και συντή¬ 
ρηση των κτιρίων 

-την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλιστεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπει τη τήρηση όλων των απαραιτήτων βιβλίων 
και τηρεί την σφραγίδα του Σταθμού. 

Άρθρον 4 

Καθήκοντα Προϊσταμένου Τμήματος 
Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη, νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του, 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του πρόσω- 

πικού και φροντίζει για την εκκαθάριση μισθών, επιδομά¬ 
των προσαυξήσεων κλπ του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση του προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ Θέσεις 1 (μία) 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ θέσεις 1 (μία). 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ θέ¬ 
σεις 1 (μία) 

Β'. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ. 

1. ΤΕ ΝΗΠΙΑΓΩΓΩΝ (προσωρινός) θέσεις 1 (μία) 

2. ΤΕ ΒΡΕΦΟΝΗΠΙΟΚΟΜΙΑΣ θέσεις 1 (μία) 

3. ΥΕ14 ΜΑΓΕΙΡΩΝ θέσεις 1 (μία) 

4. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ θέσεις 1 (μία) 

Γ. ΕΠΟΧΙΚΟ ΠΡΟΣΩΠΙΚΟ 

1. ΔΕ8 ΒΟΗΘΩΝ ΒΡΕΦΟΚΟΜΩΝ θέσειςΐ (μία) 

Οι θέσεις των Κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των Κλάδων ΠΕ Νηπιαγωγών (προ¬ 
σωρινός),ΤΕ Νηπιαγωγών (προσωρινός) καιΤΕ βρεφονη- 
πιοκομίας ως προϊστάμενοι της Δ/νσης Παιδικού Βρεφο¬ 
νηπιακού Σταθμού καθώς και του τμήματος Προσχολικής 
Αγωγής επιλέγεται από τους κλάδους ΠΕ Νηπιαγωγών 
(προσωρινός), ΤΕ Νηπιαγωγών (προσωρινός), ΤΕ Βρεφο- 
νηπιοκομίας καιΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
Κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του Κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού, ΔΕ Διοικητι¬ 
κού -Λογιστικού και ΔΕΙ Διοικητικού - Λογιστικού. 


Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Εσωτερικής Υπη¬ 
ρεσίας θέσεις κατά Κλάδο καλύπτουν όλους τους εργα¬ 
ζόμενους στο Ν.Π.Δ.Δ. ανεξαρτήτως σχέσεως εργασίας 
καθώς και ορισμένο επιπλέον αριθμό θέσεων για την κά¬ 
λυψη των υφιστάμενων και μελλοντικών αναγκών των 
Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ. ανάλογα με τις ανάγκες των Υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κλπ.) 

Π ροϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής Υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίαςτου Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικον. έτους 2002 ο οποίος ενισχύεται 
από τους ΚΑΠ τροφεία κλπ ύψους 91.000 θυΐΌ περίπου 
εφ’ όσον προσληφθούν όλοι και για τα επόμενα οικονομι¬ 
κά έτη το ύψος της δαπάνης δεν μπορεί να προσδιοριστεί. 

(Απόφαση Δ/νσης Τοπ. Αυτ/σης και Δ/σης Ν. Πειραιά 
07/ΔΤΑ/19306/03/2004) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




